《赠日本诗僧》
元代·吴当

偶来金阙信相从，笑指扶桑浴日红。处处写诗扬海屿，时时飞锡振天风。

归云每共经函在，行橐常因酒盏空。吾道获麟惟掩涕，乘桴相问有谁同。

作者简介：（ 1297—1361）抚州崇仁人，字伯尚。吴澄孙。幼以颖悟笃实称，长精通经史百家言。从祖父至京师，补国子生。澄卒，从之学者皆就当卒业。用荐为国子助教，预修辽金宋三史，书成，除翰林修撰，累迁翰林直学士。江南兵起，特授江西肃政廉访使，召募民兵，由浙入闽，参预镇压农民军，夺回建、抚两郡。寻以被诬解职。陈友谅据江西，欲用之，不从，乃执送江州，拘留一年。后隐居庐陵吉水。有《学言诗稿》。